text: Aalborg banker Sønderjyskes mestre på isen 
  26 februar 2014 kl. 05.26
  Ishockeyligaens tophold er gået helt i stå og har med tirsdagens nederlag i Aalborg tabt fire kampe i træk.
  Sønderjyskes tophold har ramt en mindre krise i Metal Ligaen.
  I går aftes blev mestrene slået for fjerde kamp i træk, da holdet gæstede Aalborg Pirates.
  Værterne vandt opgøret med 5-3, efter at nordjyderne havde været i front i størstedelen af kampen.
  Fem minutter før afslutningen på anden periode fik Thomas Spelling en kort overgang bragt Sønderjyske foran 3-2, men da perioden blev fløjtet af, havde Aalborg scoret to gange.
  I tredje periode slog Alex Leavitt sejren fast for hjemmeholdet.
  Trods de mange nederlag så topper Sønderjyske fortsat Metal Ligaen to point foran Herning Blue Fox.
  Rungsteds bundhold overraskede i tirsdagens anden kamp, da sjællænderne på hjemmebane slog Frederikshavn White Hawks med 3-0.
  